Public procurement notice: Contract Notice
Published: 2023-03-06
Buyer: Belügyminisztérium Országos Katasztrófavédelmi Főigazgatóság
Country: HU
Contract type: Services
Procedure: Open procedure
CPV classification: 50116000: Repair and maintenance services of car parts
Submission deadline: 2023-04-03
Award criteria: The most economic tender

Technical requirements: „Pilóta nélküli légijárművek szállításához és műszaki kiszolgáláshoz szükséges járművek speciális kialakítása és hozzá tartozó eszközökkel történő leszállítása a Belügyminisztérium Országos Katasztrófavédelmi Főigazgatóság részére a KEHOP-1.1.0-15-2016-00003 azonosítószámú, „Katasztrófa-kockázatértékelési rendszer” elnevezésű projekt keretében
„Pilóta nélküli légijárművek szállításához és műszaki kiszolgáláshoz szükséges járművek speciális kialakítása és hozzá tartozó eszközökkel történő leszállítása a Belügyminisztérium Országos Katasztrófavédelmi Főigazgatóság részére a KEHOP-1.1.0-15-2016-00003 azonosítószámú, „Katasztrófa-kockázatértékelési rendszer” elnevezésű projekt keretében.
A 23 db Volkswagen 2H Amarok terepi gépjárművet, a málhafelszereléseket és a beépítendő eszközöket (a műszaki leírás 1. sz. mellékletében foglaltak szerint) az Ajánlatkérő biztosítja. Az 1. sz. mellékleten felül szükséges szerelési anyagok, eszközök biztosítása az Ajánlattevő feladata.
1. Villogó elektromos bekötése (A rögzített megkülönböztető fényjelzések közül mind a 23 db jármű esetében járművenként 2 darab kiegészítő megkülönböztető LED villogó elektromos bekötése)
2. Málhatér (raktér) gyengeáramú kialakítása (Mind a 23 db jármű esetében egységes gyengeáramú - LAN és HDMI információ-átviteli, réz hálózati - viszonylatok és csatlakozó-aljzatok kiépítése).
3. Málhatér (raktér) energetikai kialakítása (Mind a 23 db jármű esetében a villamos berendezések működéséhez szükséges, egységes villamos hálózat - a betáplálások, a világítási és fűtést ellátó áramkörök, a dugaszolóaljzatok, a védelmi berendezések, valamint az állandó beépítésű készülékek áramkörei - viszonylatainak és fogyasztói csatlakozóinak kiépítése).
4. Jármű tetejére 4 db keresőlámpa kiépítése (Mind a 23 db jármű esetében 2 db keresőlámpa elhelyezése a tetőterén megtörtént. További 2 db keresőlámpa elhelyezése mind a 23 db jármű tetőterén. Az összes keresőlámpa (járművenként 4 db) bekötése, a kapcsolók műszerfalon történő elhelyezése mind a 23 db jármű esetében.)
5. Málhatérben speciális (csúsztatható/mozgatható) keret kialakítása a drón készletek és kiszolgáló, illetve kellékanyagok rögzítésére (A kihúzható tálca beépítése mind a 23 db jármű esetében megtörtént a málhatérben tárolandó eszközök méretei alapján a málhatartó/eszköztároló rendszer 23 db járműbe történő kialakítása.)
6. Tablet beépítése (23 db jármű esetében járművenként 1 db tablet beépítése dokkolóval, tartókonzollal és az elektromos táplálás biztosításával).
7. A málhatér tetején legalább 2 db önálló antenna-rögzítési pont kialakítása (23 db jármű esetében járművenként 2 db önálló antenna-rögzítési pont kialakítása.)
8. Hordozható tűzoltó készülék elhelyezése (23 db jármű esetében járművenként 1 db tűzoltó készülék elhelyezése a málhatérben)
A közbeszerzési dokumentáció részét képező Műszaki leírás tartalmazza a jármű státuszát a fenti tételek vonatkozásában, valamint a nyertes Ajánlattevő részéről elvégzendő feladatokat.
A karakterkorlátra és a beszerzendő mennyiségre tekintettel a részletes feladatleírás a Műszaki leírásban található. A 321/2015. (X.30.) Korm. rendelet (továbbiakban: Kr.) 46. § (3) bekezdésében foglaltakra tekintettel ajánlatkérő felhívja a figyelmet, hogy, amennyiben a közbeszerzés tárgyának egyértelmű és közérthető meghatározása szükségessé tette meghatározott gyártmányú, eredetű, típusú dologra, eljárásra, tevékenységre, személyre, szabadalomra vagy védjegyre való hivatkozást, a megnevezés csak a tárgy jellegének egyértelmű meghatározása érdekében történt, és megnevezés mellett a „vagy azzal egyenértékű” minden esetben értendő. Ajánlatkérő felhívja a figyelmet, hogy, egyenértékű szolgáltatás megajánlása esetén az egyenértékűséget az ajánlattevőnek az ajánlatában igazolnia kell.
KEHOP-1.1.0-15-2016-00003 feltételes közbeszerzési eljárás a Kbt. 53. § (5)-(6) bekezdésére tekintettel
Kiegészítés a II.2.7) ponthoz: A teljesítés határideje a szerződés hatálybalépésétől, vagyis a szerződés mindkettő fél általi aláírásától számított 90 naptári nap (a hirdetményminta kizárólag munkanapok megadását teszi lehetővé, a teljesítés határideje azonban naptári napokban értendő) azzal a feltétellel, hogy az Irányító Hatóság (Támogató) és a Vevő (Kedvezményezett) között a projekt megvalósítására létrejött támogatási szerződés módosítása elfogadásra kerüljön a Támogató által. Az adásvételi szerződés hatálybalépésére a szerződés megkötésétől számított legfeljebb 6 hónap áll rendelkezésre, ennek eredménytelen eltelte esetében a szerződés minden további jogcselekmény nélkül megszűnik. Ajánlatkérő előteljesítést elfogad.

Eligibility requirements: Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1)-(2) bekezdésében foglalt kizáró okok bármelyike fennáll. Ajánlatkérő a Kbt. 74. § (1) bekezdése alapján kizárja az eljárásból azt az ajánlattevőt, alvállalkozót, illetve az alkalmasság igazolásában részt vevő szervezetet, aki a kizáró okok hatálya alá tartozik, illetve aki részéről a kizáró ok az eljárás során következett be. Előzetes igazolás: A Kbt. 67. § (1) bekezdésében foglaltak alapján az ajánlattevő ajánlatában köteles a kizáró okok fenn nem állása tekintetében az egységes európai közbeszerzési dokumentumba foglalt nyilatkozatát benyújtani. Utólagos igazolás: Ajánlatkérő a Kbt. 69. § (4) bekezdésében foglaltak alapján az eljárás eredményéről szóló döntés meghozatalát megelőzően az értékelési szempontokra figyelemmel legkedvezőbbnek tekinthető ajánlattevőt megfelelő határidő tűzésével felhívja a kizáró okokkal kapcsolatban előírt igazolások benyújtására. Ajánlatkérő az eljárást lezáró döntés meghozatalát megelőzően dönthet úgy, hogy nemcsak a legkedvezőbb, hanem az értékelési sorrendben azt követő meghatározott számú következő legkedvezőbb ajánlattevőt is felhívja az igazolások benyújtására. Az igazolások benyújtására felhívott ajánlattevőknek az alábbiak szerinti kell igazolni, hogy velük szemben az előírt kizáró okok nem állnak fenn: Magyarországon letelepedett ajánlattevőknek a kizáró okok hiányát a 321/2015. (X. 30.) Korm. rendelet (a továbbiakban: „Kr.”) 8. §-ában foglaltak szerint kell igazolni. Nem Magyarországon letelepedett ajánlattevőknek a kizáró okok hiányát a Kr. 10. §-ában foglaltak szerint kell igazolni. A kizáró okok hiányának igazolása során a Kr. 12-16. §-aiban foglaltak megfelelően irányadóak. A Kbt. 67. § (4) bekezdése alapján az ajánlattevőnek nyilatkoznia kell, hogy a szerződés teljesítéséhez nem vesz igénybe a Kbt. 62. §-a szerinti kizáró okok hatálya alá eső alvállalkozót. A Kr. 15. § (1) bekezdés alapján az ajánlattevő az alkalmasság igazolásában részt vevő alvállalkozó vagy más szervezet vonatkozásában csak az egységes európai közbeszerzési dokumentumot köteles benyújtani a kizáró okok hiányának igazolása érdekében. A kizáró okokra vonatkozóan a közbeszerzés megkezdését megelőzően kiállított igazolások is benyújthatók (felhasználhatók) mindaddig, ameddig az igazolásokban foglalt tény, illetve adat tartalma valós. Az ajánlatkérő - ellenkező bizonyításig - az adat valóságtartalmát az ajánlattevő erre vonatkozó külön nyilatkozata nélkül vélelmezi. /Kr. 1. § (7) bekezdés/ Ajánlattevőnek ajánlatában nyilatkoznia kell arról, hogy ajánlata tekintetében fennáll-e az ukrajnai helyzetet destabilizáló orosz intézkedések miatt hozott korlátozó intézkedésekről szóló, 2014. július 31-i 833/2014/EU tanácsi rendelet 5k. cikk (1) bekezdésében meghatározott, a közbeszerzési vagy koncessziós szerződés odaítélésére vonatkozó tilalom /Kr. 1. § (9) bekezdés/